El servei es presta, del 8 al 25 de juny de 2020, als contribuents (únicament particulars, persones físiques) o als seus familiars, que cal que aportin, a més de la seva identificació, el llibre de família o el document que n'acrediti el parentiu, i la documentació necessària per liquidar el tribut.
El servei no s'ofereix a professionals que actuen en nom de terceres persones.
- Per presentar presencialment declaracions ja confeccionades cal demanar cita prèvia per al tema "Altres tràmits".
— Telemàticament des d'aquest mateix web (amb ordinador o tauleta, però no amb telèfon mòbil)
Per demanar cita prèvia, cal seleccionar el tema en el primer desplegable i a continuació seleccionar l'oficina en l'altre desplegable.
El servei es presta als Serveis Centrals (Zona Franca) i a les delegacions de l'Agència Tributària de Catalunya a les ciutats de Girona, Lleida i Tarragona, de 8.30 a 14 h.
- Declaració o esborrany de l'IRPF de l'exercici que es declara, si hi ha obligació de declarar.
- Declaració de l'IP de l'exercici anterior, si hi havia obligació de declarar.
- Escriptura pública d'adquisició del bé (compravenda, acceptació d'herència, etc.).
Cal aportar també, si escau, justificació del cost d'inversions i millores, així com despeses i tributs inherents a l'adquisició satisfetes pels adquirents (com ara despeses de la notaria, del registre de la propietat i impostos directament relacionats amb l'operació: IVA, impost sobre transmissions patrimonials i actes jurídics documentats, impost sobre successions i donacions i, en el cas d'herències, impost sobre l'increment de valor dels terrenys de naturalesa urbana).
- Rebut de l'impost sobre béns immobles.
- Si escau, document acreditatiu del valor comprovat per l'Administració als efectes d'altres tributs.
- Rebuts de lloguer, en cas d'immobles arrendats amb contracte anterior al 9 de maig de 1985.
- Documentació acreditativa de l'edat de la persona usufructuària en cas que el contribuent sigui titular de la nua propietat.
- Documentació d'informació fiscal facilitada per l'entitat financera.
- Documentació sobre la valoració facilitada per l'entitat financera, en cas de títols cotitzats.
- Certificat de l'entitat on consti el nombre i valor de les participacions, en cas de títols no cotitzats.
- Documentació del valor de rescat a 31 de desembre de l'any que es declara, facilitada per l'entitat asseguradora.
- Documentació acreditativa de la marca, el model i l'any de matriculació.
- Documentació acreditativa de l'edat de la persona usufructuària a 31 de desembre de l'any que es declara, en cas d'usdefruits vitalicis.
- Documentació sobre capitals pendents d'amortitzar a 31 de desembre de l'any que es declara, facilitada per l'entitat financera.
- Documentació acreditativa de la finalitat del préstec, en cas d'adquisició de l'habitatge habitual.
- Si escau, documentació acreditativa de l'import pendent de pagament en concepte d'IRPF, ISD o altres deutes.
Bonificació de patrimonis protegits
- Documentació del grau de discapacitat declarat.
- Document públic o resolució judicial amb l'inventari de béns i drets que constitueixen el patrimoni protegit.
El servei de cita prèvia de l'Agència Tributària de Catalunya s'emmarca en les actuacions d'assistència als obligats tributaris.
Consisteix en la transcripció de les dades que aporta la persona sol·licitant i en la realització dels càlculs corresponents.
Cal tenir present que la mateixa Administració pot dur a terme, posteriorment, les actuacions de comprovació o investigació que consideri oportunes en relació amb les dades, els imports o les qualificacions que conté l'autoliquidació o la declaració, a partir de la informació aportada per la persona interessada (vegeu article 77.4 del Reial decret 1065/2007, de 27 de juliol, pel qual s'aprova el Reglament general de les actuacions i els procediments de gestió i inspecció tributària).